
Text rozhodnutia
Súd: Krajský súd Banská Bystrica Spisová značka: 41Cob/65/2016 Identifikačné číslo súdneho spisu: 6913204563 Dátum vydania rozhodnutia: 24. 03. 2016 Meno a priezvisko sudcu, VSÚ: JUDr. Miroslava Púchovská ECLI: ECLI:SK:KSBB:2016:6913204563.1 Uznesenie Krajský súd v Banskej Bystrici, ako súd odvolací v právnej veci navrhovateľa CD Consulting s.r.o., Politických věznů 1272/21, Nové Město, 110 00 Praha 1, IČO: 264 29 705 zastúpený advokátom Fridrich Paľko, s. r. o. so sídlom Grösslingova 4, Bratislava, IČO: 36 864 421, proti odporkyni H. S., narodená XX.XX.XXXX, bytom D. XX, XXX XX D., zomrelej dňa XX.X.XXXX, štátny občan SR, za účasti vedľajšieho účastníka na strane odporkyne občianske združenie VŠEOBECNÁ OCHRANA PRÁV SPOTREBITEĽOV, so sídlom Šafárikovo námestie 7, Bratislava, IČO: 42 362 962, zastúpenému advokátom JUDr. Bohdanom Jakubisom, so sídlom Dobrovičova 13, 811 09 Bratislava, o zaplatenie sumy 849,17 Eur spolu so zmenkovým úrokom, úrokom zo zmenkovej sumy a zmenkovou odmenou, o späťvzatí návrhu takto r o z h o d o l : Krajský súd v Banskej Bystrici pripúšťa späťvzatie návrhu, zrušuje rozsudok Okresného súdu Rimavská Sobota, č.k. 8C/18/2014-42 zo dňa 25. marca 2015 a konanie zastavuje. Žiaden z účastníkov nemá právo na náhradu trov konania. o d ô v o d n e n i e : Okresný súd Rimavská Sobota rozhodol spor rozsudkom č.k. 8C/18/2014-42 zo dňa 25. marca 2015 tak, že zaviazal odporkyňu zaplatiť navrhovateľovi zmenkovú sumu 849,17 Eur, spolu so zmenkovým úrokom vo výške 0,25 % denne zo sumy 849,17 Eur od 6.12.2010 do zaplatenia, 6 % ročný úrok zo zmenkovej sumy 849,17 Eur od 24.1.2011 do zaplatenia, zmenkovú odmenu vo výške 2,83 Eur a trovy konania pozostávajúce zo zaplateného súdneho poplatku v sume 50,50 Eur a trov právneho zastúpenia vo výške 139,94 Eur. Okresnému súdu sa rozsudok nepodarilo doručiť odporkyni a súdu sa vrátil neprevzatý s poznámkou, že odporkyňa zomrela. Z toho dôvodu vykonal okresný súd šetrenie a zistil, že odporkyňa zomrela dňa XX.X.XXXX, t.j. pred podaním návrhu na súd. Z tohto dôvodu okresný súd výzvou zo dňa 25.1.2016 vyzval navrhovateľa, aby súdu oznámil, aký procesný postup v predmetnej veci navrhuje, keďže odporkyňa zomrela ešte pred podaním návrhu na súd. Na základe tejto výzvy navrhovateľ podaním doručeným okresnému súdu dňa 18.2.2016 zobral svoj návrh na začatie konania celkom späť a žiadal konanie zastaviť. Z dôvodu úmrtia odporkyne späťvzatie návrhu nebolo doručované. Podľa ustanovenia § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Nakoľko navrhovateľ zobral svoj návrh na začatie konania celkom späť z dôvodu, že už v dobe podania návrhu na súd neboli splnené podmienky na konanie pre úmrtie odporkyne, Krajský súd v Banskej Bystrici preto ako súd odvolací v súlade s ustanovením § 208 O.s.p. späťvzatie návrhu pripustil, rozsudok Okresného súdu Rimavská Sobota č.k. 8C/18/2014-42 zo dňa 25.3.2015 zrušil a konanie zastavil. O náhrade trov konania bolo rozhodnuté podľa ustanovenia § 224 ods. 1 O.s.p. v spojení s ustanovením § 146 ods. 1 písm. c ) O.s.p. tak, že žiaden z účastníkov nemá právo na náhradu trov konania podľa jeho výsledku, ak konanie bolo zastavené. Uznesenie bolo jednohlasne schválené členmi senátu. Poučenie: Proti tomuto uzneseniu odvolanie nie je prípustné.

